Bratislavan eläintarha

Bratislavan eläintarha on Slovakian pääkaupungin Bratislavan eläintarha. Se sijaitsee Karlova Vesin osa-alueella Pienten Karpaattien metsässä. Eläintarha on avattu vuonna 1960.

Vuonna 2008 eläintarhassa oli 983 eläintä, jotka kuuluivat 157 lajiin. Niistä tunnetuimpia ovat kissaeläimet, jotka ovat myös lisääntyneet tarhassa: eteläafrikkalaiset leijonat, valkoiset bengalintiikerit, jaguaarit ja  Sri Lankasta tuodut leopardit. Tarhassa on myös sarvikuonoja, seeproja, kirahveja  ja kenguruita sekä terraarioita ja akvaarioita. Vuonna 2008 eläintarhassa kävi 203 000 vierasta.

Lähteet 

Slovakian eläintarhat
Eläintarha